Vita:Vlagyimir Iljics Lenin

message: A német hadvezetés szerepe a forradalom kirobbantásában
Németországban 1914-végére egyértelművé vált, az események nem úgy alakulnak, ahogy a német hadvezetés szerette volna. Arthur Zimmermann külügyminiszter elképzelése, miszerint forradalommal kell kényszeríteni a cárt különbékére, hogy Németország a nyugati frontra koncentrálhasson elfogadottá vált. Egy titkos akció sorozat keretében meghívták Berlinbe Alexander Helphandot (Israel Lazarevitsch/Parvus) a „permanens forradalom” elmélet atyját, aki elvállalta az oroszországi forradalom szervezését (a többi között sztrájkokat is szervezett), erre a birodalmi kincstár 1 millió, majd 5 millió (1917) aranymárkát folyósított – ennek keretében küldték Lenint is, 31 Svájcban élő forradalmárral együtt Pétervárra (1917. április 9., hétfő). Az akció keretében erre a célra 1918-ig összesen 26,5 millió márkát költöttek. A bolsevik forradalommal – melyet sok történész egy a bolsevik kisebbség által kirobbantott puccsnak nevez – elérték céljukat, a Brest-Litovski Egyezmény nem csak megszüntette a keleti frontot, de egy kiegészítő egyezmény keretében Németország 120 millió aranyrubelt kapott a szovjet kormánytól.
--
Eza rész nem Lenin életrajzába való, hanem, ha megfelelő források vannak hozzá, akkor az 1917. októberi oroszországi forradalom cikkbe. – Villanueva vita 2009. január 14., 07:00 (CET)
thread_title:  A cikkből kivágva 

message: Úgy gondolom ez: „a leninizmus névadója” pontosításra szorul. Ő (Lenin) találta ki, vagy róla nevezték el a fogalmat? Lehet tévedek, de szerintem nem mindegy. Vagy igen? Hungarikusz Firkász  Ide írkássz! 2010. december 31., 04:37 (CET)
thread_title:  Leninizmus 

message: Lenin a  Moszkva melletti Gorki községben (ma Gorki Lenyinszkije) halt meg, nem pedig Gorkijban, ami jó négyszáz kilométerrel keletebbre van, és amit Lenin halálakor (egészen 1932-ig és 1990 óta megint) Nyizsnyij Novgorodnak hívtak. A tévedést javítottam. – Malatinszky vita 2010. december 31., 06:24 (CET)
thread_title:  Halálának helye 

message: Nos, úgy gondolom a téma borzasztóan fontos, nem engedhetjük meg magunknak, hogy ilyen állapotban hagyjuk a cikket. Március 1.-től kezdődően javítom, bővítem, pontosítom, formázom a cikket, cél egy kiemelt (vagy ahhoz közeli) lap elérése. Forrásolást még nem kezdtem el igazán (mert az is hiányzik), csak a forráslistát és a sablonozást. Ha bárkinek észrevétele, javaslata akad, nyugodtan írjon itt, vagy a vitalapomon! Körülbelül két-három hétig fog tartani. Köszönöm! --Botlik vita 2014. március 2., 19:49 (CET)
Elnézést, tovább tart a munka, mint gondoltam. Sokáig tartott a jó források beszerzése, ettől függetlenül természetesen megcsinálom. Köszönöm a türelmet! --Botlik vita 2014. március 27., 18:41 (CET)
thread_title:  Átfogó változások 

message: "Az első világháború idején felesége miatt is, de jórészt a semleges Svájcban tartózkodott. "
Es meg miert ? Most csak a neje miatt vagy szerette a svazi csokit ?
es miert "de joreszt".
Es kitol kapott hozza utlevelet ?
Es ha nyomorgott ott, akkor ki fizette a felesege orvosait ?
thread_title:  is 

message: Elnézést a sok egyenkénti szerkesztésért, de csak így éreztem biztonságosnak, hogy kijavítsam a refhelyek téves koncepció alapján történt összevonása miatt majd' egy éve keletkezett hibasorozatot.– Szilas vita 2015. december 12., 21:23 (CET)
thread_title:  refhelyek javítása 

message: Nem "Lenyin"nek kellene lennie a szabályaink szerint?  Korovioff vita 2017. január 30., 12:49 (CET)
A magyar wikipédián elfogadott szabályok szerint Lenin, mivel 1950-ig ebben a formában vált ismertté. Sok más kivételhez hasonlóan. – SepulturaP's.box 2017. január 30., 13:18 (CET)
thread_title:  Helyesírási konvenció